Държавен вестник, бр. 84, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  84
да изисква представянето є от въздухо­
плавателни средства, които иначе биха 
могли да пренасят инфекция или кон­
таминация.
Държавата – страна по МЗП, информира 
операторите на въздухоплавателни средства 
или техните агенти за тези изисквания.
Член 39. Сертификати за здравен контрол 
на кораб
1. Сертификатите за освобождаване от 
здравен контрол на кораб и сертификатите 
за здравен контрол на кораб са валидни за 
максимален период от шест месеца. Този пе­
риод може да бъде удължен с един месец, ако 
изискваната инспекция или мерки за контрол 
не могат да бъдат изпълнени на даденото 
пристанище.
2. Ако не бъде представен валиден серти­
фикат за освобождаване от здравен контрол 
на кораб или сертификат за здравен контрол 
на кораб или ако на борда на кораба бъдат 
открити доказателства за риск за обществено­
то здраве, държавата – страна по МЗП, може 
да процедира, както е предвидено в член 27, 
параграф 1.
3. Сертификатите, посочени в настоя­щия 
член, трябва да отговарят на образеца в При­
ложение 3.
4. Когато е възможно, мерките за контрол 
се извършват, когато корабът и трюмовете 
са празни. В случай на кораб с баласт те се 
извършват преди натоварване.
5. Когато се изискват контролни мерки 
и те са изпълнени по задоволителен начин, 
компетентният орган издава сертификат за 
здравен контрол на кораб, в който се отбеляз­
ват намерените доказателства и предприетите 
контролни мерки.
6. Компетентният орган може да издаде 
сертификат за освобождаване от здравен 
контрол на кораб във всяко пристанище, 
посочен в член 20, ако се увери, че корабът 
е свободен от инфекция и контаминация, 
включително вектори и резервоари на зара­
за. Такъв сертификат обикновено се издава 
само ако инспекцията на кораба е извършена, 
когато корабът и трюмовете са празни или 
когато корабът съдържа само баласт или 
друг материал, който е от такова естество 
или е разположен по такъв начин, че да 
направи възможна цялостната инспекция 
на трюмовете.
7. Ако условията, при които се извършват 
контролните мерки, са такива, че по мнение 
на компетентния орган на пристанището, 
където е извършена операцията, не може да 
се постигне задоволителен резултат, компе­
тентният орган отбелязва това в сертификата 
за санитарен контрол на кораб.
Ч А С Т  V I I  – ТАКСИ
Член 40. Такси за здравни мерки по отношение 
на пътниците
1. С изключение на пътниците, търсещи 
временно или постоянно пребиваване, и при 
спазване на параграф 2 от настоящия член дър­
жавата – страна по настоящите Правила, не 
събира такси за следните мерки за опазване 
на общественото здраве:
a) всеки медицински преглед, предвиден 
в настоящите Правила, или всеки до­
пълнителен преглед, който може да се 
изисква от тази държава – страна по 
МЗП, за да се установи здравословното 
състояние на проверявания пътник;
b) всяка ваксинация или друга профилакти­
ка, проведена на пътник при пристигане, 
за които няма публикувано изискване 
или изискването е публикувано по-малко 
от 10 дни преди провеждане на ваксина­
цията или другата профилактика;
c) подходящи изисквания за изолация или 
карантина, наложени на пътуващите;
d) всеки сертификат, издаден на пътник, в 
който се посочват приложените мерки 
и датата на прилагане; или
e) всички здравни мерки, прилагани към 
багажа, придружаващ пътника.
2. Държавите – страни по МЗП, могат да 
събират такси за здравни мерки, различни от 
посочените в параграф 1 от настоящия член, 
включително и за такива, които са предимно 
в полза на пътника.
3. Когато се налагат такси за прилагането 
на такива здравни мерки спрямо пътниците 
съгласно настоящите Правила, всяка държа­
ва – страна по МЗП, прилага единна тарифа 
за тези такси и всяка такса трябва да:
a) съответства на посочената такса в нас­
тоящата тарифа;
b) не надвишава действителните разходи 
за предоставената услуга; и
c) се събира без разлика в националността, 
местожителството или местопребива­
ването на съответния пътник, спрямо 
когото е приложена услугата.
4. Тарифата и всяко нейно изменение се 
публикуват най-малко 10 дни преди всяко 
събиране на такси по нея.
5. Нищо в настоящите Правила не пречи 
на държавите – страни по МЗП, да поискат 
възстановяване на разходите, направени при 
прилагането на здравните мерки по параграф 1 
от настоящия член:
a) от оператори или собственици на транс­
портни средства по отношение на техните 
служители; или
b) от приложимите застрахователни из­
точници.